Vsevolod Meyerhold

Vsevolod Emilievitx Meyerhold, Karl Kasimir Theodor Meierhold jaioa (; Penza oblasta, Errusiar Inperioa, 1874ko otsailaren 9agreg./urtarrilaren 28a jul. - Mosku, 1940ko otsailaren 2a) errusiar eta sobietar antzerkiko zuzendari, aktore eta ekoizlea izan zen. Zuzenbidea ikasi zuen Moskuko Unibertsitatean, ikasketak amaitu ez zituen arren. Biolinista izan edo antzerkia ikasi zalantzan egon ondoren, Moskuko Antzerki Eskola Filarmonikoan izena eman zuen. 21 urterekin luteranismotik kristautasun ortodoxora bihurtu zen Vsevolod izenarekin. 1902ra arte, Moskuko Arte Antzokiko antzezlea izan zen, eta ordutik aurrera antzerki esperimentalean eta sinbolismoan aritu zen antzerkian. 1907-1917 hamarkadan antzerki esperimentalarekin jarraitu zuen San Petersburgoko antzoki inperialetan. 1917an Urriko iraultza babestu zuen lehen artistetako bat izan zen eta 1918an boltxebikeen alderdiarekin bat egin zuen. Olga Kamenevaren laguntzarekin, antzokiak nazionalizatu eta boltxebikeen kontrolpean jarri zituen. 1920tik 1938ra bere antzokia zuzendu zuen, Meyerhold Antzokia. Purga Handian atxilotu eta torturatu zuten eta 1940ko otsailean exekutatu zuten.

 Iruditegia 

 Kanpo estekak 

Kategoria:Penza oblasteko jendea
Kategoria:Antzerki zuzendariak
Kategoria:Errusiako aktoreak
Kategoria:Errusiako komunistak
Kategoria:Errusiako ekialdeko ortodoxoak
Kategoria:Purga Handiaren biktimak
Kategoria:Moskun hildakoak
Kategoria:Boltxebikeak
Kategoria:Moskuko Estatu Unibertsitateko ikasleak
Kategoria:Sobietar Batasuneko Alderdi Komunistako kideak